joelniklaus/EU_Wikipedias huggingface dataset:
Εισβολή του Πύρρου στην Πελοπόννησο

Η εισβολή του Πύρρου στην Πελοπόννησο συνέβη το 272 π.Χ. και ήταν μια εισβολή στην Νότια Ελλάδα από τον Πύρρο τον Βασιλιά της Ηπείρου. Οι αντίπαλοι του ήταν οι Μακεδόνες και μια συμμαχία ελληνικών πόλεων-κρατών, με κύρια δύναμη την Σπάρτη. Ο πόλεμος κατέληξε σε μια κοινή νίκη Μακεδόνων-Σπαρτιατών.

Αφού ηττήθηκε από τον Ρωμαϊκή Δημοκρατία στον Πύρρειο Πόλεμο, ο Πύρρος αποφάσισε να στρέψει την προσοχή του προς την Ελλάδα. Κήρυξε πόλεμο κατά του Αντίγονου Γονατά (βασίλευσε από το 283 έως το 239 π.Χ.) της Μακεδονίας και σε μια γρήγορη εκστρατεία κατάφερε να τον νικήσει και να κάνει τον εαυτό του βασιλιά των Μακεδόνων. Το 272 π.Χ., ο Πύρρος συμφώνησε να βοηθήσει τον δυσαρεστημένο Σπαρτιάτη πρίγκιπα Κλεώνυμο, ο οποίος ζήτησε τη βοήθειά του για την εξασφάλιση του Σπαρτιατικού θρόνου.

Ο Πύρρος και ο στρατός του διέσχισαν την Στερεά Ελλάδα και αφού έφτασαν στην Πελοπόννησο, βάδισαν εναντίον της Σπάρτης. Η πόλη δεν είχε πολλούς σταθμευμένους στρατιώτες για την φύλαξη της, καθώς το μεγαλύτερο μέρος του στρατού της είχε μετακινηθεί στην Κρήτη από το Βασιλιά Αρέως Α΄ (βασίλευσε από το 309 έως το 265 π.Χ.). Οι Σπαρτιάτες με επικεφαλής τον πρίγκιπα Ακρότατο κατάφεραν να αποκρούσουν τις ηπειρώτικες επιθέσεις μέχρι την άφιξη του στρατού του Αρέως και των μακεδονικών ενισχύσεων.

Μετά την άφιξη των σπαρτιατικών και μακεδονικών δυνάμεων, ο Πύρρος ήρε την πολιορκία και ετοιμάστηκε να διαχειμάσει στην Λακωνία. Ωστόσο, τον πλησίασε ένας Αργείτης, ο οποίος ζήτησε τη βοήθειά του για την ανατροπή της κυβέρνησης του Άργους. Επιδιώκοντας να ωφεληθεί από την ευκαιρία ο Πύρρος βάδισε προς το Άργος, ο Πύρρος αντιμετώπισε εμπόδια από τους Σπαρτιάτες. Ενώ προσπαθούσε να καταλάβει το Άργος την νύχτα, ο Πύρρος ηττήθηκε από τους Αργείους αντιπάλους του και τους Σπαρτιάτες και Μακεδόνες συμμάχους του. Στην αναταραχή ο Πύρρος σκοτώθηκε. Ο θάνατος του οδήγησε στην παράδοση του στρατού του και την επάνοδο της μακεδονικής ηγεμονίας στην Ελλάδα.

Αρχαία Λακωνία
Πόλεμοι αρχαίας ελληνικής ιστορίας
Κουνγκού

Το Κουνγκού (γαλλικά: Koungou) είναι γαλλική κοινότητα στον υπερπόντιο νομό και περιοχή της Μαγιότ.

Παραπομπές 

Κοινότητες της Μαγιότ
Μηλιά Μαντινείας Αρκαδίας

Η Μηλιά ή Μηλιά Μαντινείας είναι ορεινό χωριό στην Πελοπόννησο και την Περιφερειακή Ενότητα Αρκαδίας, το οποίο βρίσκεται στο οροπέδιο της Μαντινείας με υψόμετρο 624 μέτρα και σε απόσταση 11 χλμ. Β.-ΒΑ. από την Τρίπολη. Νότια είναι η Σκοπή, βορειοδυτικά ο Κάψας, ανατολικά η Νεστάνη, νοτιοανατολικά ο Λουκάς ενώ δυτικά και κοντά από το χωριό περνάει η ΕΟ Τρίπολης - Ολυμπίας. Στην περιοχή βρίσκεται το "Οινοποιείο Μπουτάρη (Μαντίνεια) - Κτήμα 4Εποχές" (βλ. Οινοποιείο Πελοποννήσου). Ως ξεχωριστός οικισμός αναφέρεται επίσημα το 1971 να απογράφεται στην τότε κοινότητα Λουκά. Σύμφωνα με το σχέδιο Καλλικράτης μαζί με τον Λουκά αποτελούν την τοπική κοινότητα Λουκά που υπάγεται στη δημοτική ενότητα Μαντινείας του Δήμου Τρίπολης και σύμφωνα με την απογραφή του 2011 έχει πληθυσμό 86 κατοίκους.

Σημείωση
Στον ίδιο δήμο και σε μικρή απόσταση νοτιοδυτικά είναι ο συνώνυμος οικισμός Μηλιά Τρίπολης ενώ βόρεια η Μηλέα.

Παραπομπές 

Χωριά του νομού Αρκαδίας
Δήμος Τρίπολης
Γιοχάνες Βάινριχ

Ο Γιοχάνες Βάινριχ (γερμανικά: Johannes Weinrich), (γεννημένος 21 Ιουλίου 1947 είναι Γερμανός ακροαριστερός τρομοκράτης και ιδρυτής των Επαναστατικών Πυρήνων (ΕΠ). Αργότερα έγινε στενός συνεργάτης του Ίλιτς Ραμίρεζ Σάντσεζ γνωστό και ως Κάρλος το Τσακάλι Επί του παρόντος εκτίει ποινή ισόβιας κάθειρξης για φόνο.

Πρώτα χρόνια 
Ο Βάινριχ σπούδασε στο Πανεπιστήμιο της Φρανκφούρτης, όπου οργάνωσε μια ριζοσπαστική φοιτητική ομάδα και έγινε ο ηγέτης της. Υπήρξε συμφοιτητής με τον Βίλφρεντ Μποζ. Μετά την αποφοίτηση του ξεκίνησε να εργάζεται σε ένα βιβλιοπωλείο  και αργοτερα έγινε διευθυντής του εκδοτικού Οίκου Roter Stern στη Φρανκφούρτη.

Τρομοκρατική δράση 
Ο Βάινριχ θεωρείται ότι έχει οργανώσει διάφορες τρομοκρατικές ενέργειες για τον "Κάρλος" στην Ευρώπη κατά τη δεκαετία του 1970 και του '80. Το 1975 ο Βάινριχ και ο Κάρλος επιχείρησαν να χτυπήσουν ένα ισραηλινό αεροπλάνο στο αεροδρόμιο Ορλύ με δύο εκτοξευτές πυραύλων RPG-7 για λογαριασμό του Λαϊκού Μετώπου για την Απελευθέρωση της Παλαιστίνης. Οι πύραυλοι αστόχησαν και χτύπησαν ένα άδειο αεροπλάνο και ένα κτίριο αντ 'αυτού. Ο Βάινριχ συνελλήφθηκε και προφυλακίστηκε για την παροχή των αυτοκινήτων που χρησιμοποιήθηκαν στην τρομοκρατική επίθεση, αλλά αφέθηκε ελεύθερος μέχρι τη δίκη του για λόγους υγείας. Στη συνέχεια καταδικάστηκε σε οκτώ μήνες φυλάκιση αλλά έγινε φυγόδικος. Στα τέλη της δεκαετίας του 1970 γνώρισε στον Κάρλος τη Μαγκνταλένα Κοππ, η οποία ήταν σύντροφος του Βάινριχ εκείνη την εποχή και που αργότερα ο Κάρλος θα την παντρευτεί το 1979.

Έκδοση και καταδίκη
Την 1η Ιουνίου του 1995, ο Βάινριχ συνελήφθη στην Υεμένη και εκδόθηκε στη Γερμανία. Πάνω του βρέθηκε ένα πλαστό διαβατήριο της Σομαλίας που τον ταυτοποιούσε ως Τζον Σάλεχ. Στη δίκη που ακολούθησε αντιμετώπισε κατηγορίες για δεκάδες τρομοκρατικές ενέργειες όπως η βομβιστική επίθεση στο κτίριο του ραδιοφωνικού σταθμού Radio Free Europe το 1981 στο Μόναχο, την έκρηξη βόμβας εναντίον ενός Άραβα εκδότη στο Παρίσι, το 1982, τη βομβιστική επίθεση εναντίον του Σαουδάραβα πρέσβη στην Αθήνα τον Απρίλιο του 1983, σε συνεργασία με τον Ε.Λ.Α καθώς και την έκρηξη βόμβας στο Γαλλικό πολιτιστικό κέντρο στο Δυτικό Βερολίνο την ίδια χρονιά. Η απόφαση του δικαστηρίου που εκδόθηκε το 2000 τον έκρινε ένοχο και καταδικάστηκε σε ισόβια κάθειρξη.

Στη λαϊκή κουλτούρα 
Ο Βάινριχ απεικονίζεται από τον Αλεξάντερ Σέερ στη μίνι τηλεοπτική σειρά Κάρλος γαλλογερμανικής παραγωγής του 2010.

Δείτε επίσης 
 Επιθέσεις στο αεροδρόμιο του Ορλύ το 1975

Παραπομπές

Τρομοκρατία στη Γερμανία
Γερμανοί εγκληματίες
Μπεν Σας

Ο Μπέντζαμιν Έρικ Σας (αγγλικά: Benjamin "Ben" Eric Sasse, 22 Φεβρουαρίου 1972), είναι Αμερικανός πολιτικός και πανεπιστημιακός, που υπηρετεί ως Γερουσιαστής των Ηνωμένων Πολιτειών για την πολιτεία της Νεμπράσκα από τον Ιανουάριο του 2015. Είναι Μέλος του Ρεπουμπλικανικού Κόμματος. 

Υπηρέτησε επίσης, ως Υφυπουργός Υγείας και Ανθρωπίνων Υπηρεσιών των ΗΠΑ στην Κυβέρνηση Μπους (2007-2009).

Εξελέγη στη Γερουσία των Ηνωμένων Πολιτειών, για πρώτη φορά, στις γενικές ενδιάμεσες εκλογές του 2014, με ποσοστό 64.3% έναντι 31.5% του Δημοκρατικού ανθυποψήφιού του. Επανεξελέγη στις εκλογές του 2020, με ποσοστό 62.7% έναντι 24.4% του Δημοκρατικού κύριου ανθυποψήφιού του. 

Στις 6 Οκτωβρίου 2022, ανακοινώθηκε από έγκριτες πηγές, ότι ο Μπεν Σας, αναμένεται να παραιτήθεί από την έδρα του στη Γερουσία, προκειμένου να αναλάβει την 1η Νοεμβρίου 2022, ως Πρόεδρος του Πανεπιστημίου της Φλόριντα.

Βιογραφία 
Ο Μπεν Σας, γεννήθηκε τον Φεβρουάριο του 1972 στο Πλέινβιου της Νεμπράσκα, και μεγάλωσε στο Φρέμοντ της Νεμπράσκα. 

Αποφοίτησε από το Λύκειο "Fremont Senior High School" το 1990. Σπούδασε Πολιτικές Επιστήμες και Κυβερνητικές Σπουδές, στο Πανεπιστήμιο Χάρβαρντ, και έλαβε πτυχίο (BA) το 1994. Το 1992, κατά την διάρκεια των σπουδών του στο Χάρβαρντ, παρακολούθησε μαθήματα μέσω προγράμματος, στο Πανεπιστήμιο της Οξφόρδης. 

Πραγματοποίησε μεταπτυχιακές σπουδές πάνω στις Ελευθέριες Τέχνες (Liberal Arts), στο Κολλέγιο Σαιντ Τζονς στο Μέριλαντ, λαμβάνοντας μεταπτυχιακό δίπλωμα (MA) το 1998. Επίσης, πραγματοποίησε μεταπτυχιακές σπουδές στο Πανεπιστήμιο Γέιλ, πάνω στην Φιλοσοφία (MPhil) και πάνω στην Ιστορία (MA), λαμβάνοντας αμφότερα μεταπτυχιακούς τίτλους. Έλαβε διδακτορικό δίπλωμα (PhD) πάνω στην Ιστορία από το Πανεπιστήμιο Γέιλ το 2004, με διακρίσεις.

Παραπομπές 

Αμερικανοί πανεπιστημιακοί
Αμερικανοί ιστορικοί
Αμερικανοί πολιτικοί
Πολιτικοί του Ρεπουμπλικανικού Κόμματος (ΗΠΑ)
Νεμπράσκα
Γερουσιαστές των ΗΠΑ
__ΕΥΡΕΤΗΡΙΟ__
Κύλικας Γουόρεν

Ο Κύλικας Γουόρεν είναι ένα αρχαίο ελληνορωμαϊκό ασημένιο κύπελλο διακοσμημένο με ανάγλυφο όπου απεικονίζει ομοφυλοφιλική ερωτική επαφή . Αγοράστηκε από το Βρετανικό Μουσείο για 1,8 εκατομμύρια λίρες το 1999, η πιο ακριβή αγορά από το μουσείο εκείνη την εποχή. Συνήθως χρονολογείται στην εποχή της Ιουλιο-Κλαυδιανής δυναστείας.

Το κύπελλο πήρε το όνομά του από τον πρώτο σύγχρονο ιδιοκτήτη του, τον Αμερικανό Edward Perry Warren,  γνωστός για την καλλιτεχνική του συλλογή.

Εικόνες 

Οι αναπαραστάσεις σεξουαλικών πράξεων βρίσκονται ευρέως στη ρωμαϊκή τέχνη Τα ρωμαϊκά έργα τέχνης σε κεραμικά, γυαλί και τοιχογραφίες με σεξουαλικές πράξεις ήταν δημοφιλή και προορίζονταν για όλα τα κοινωνικά στρώματα. Οι Ρωμαίοι δεν είχαν καμία λέξη για την ομοφυλοφιλία και οι εικόνες στο κύπελλο παρέχουν μια σημαντική εικόνα για αυτή την πτυχή του πολιτισμού τους. 

Η μία πλευρά του Κύλικα Γουόρεν απεικονίζει πρωκτικό σεξ ανάμεσα δυο αντρών σε ανακλινόμενη θέση, με τον νεαρό να χαμηλώνει τον εαυτό του χρησιμοποιώντας ένα λουράκι. Ένα αγόρι παρακολουθεί πίσω από μια πόρτα.  Οι δύο φιγούρες δεν φαίνεται να έχουν διαφορά στην ηλικία και έχουν παρόμοιο σωματότυπο.  Η χρήση στήριξης κατά τη διάρκεια του σεξ μπορεί να βρεθεί σε άλλα ελληνικά και ρωμαϊκά έργα τέχνης,  ένα στενό παράδειγμα είναι ένα ερωτικό κύπελλο από τον Ονήσιμο όπου μια γυναίκα απλώνει τα πόδια της εν αναμονή ενώ πιάνει ένα λουράκι με το αριστερό της χέρι. 

Η άλλη πλευρά απεικονίζει μια άλλη σκηνή πρωκτικού σεξ, μεταξύ ενός "νεαρού άνδρα" χωρίς γένια και μιας μικρότερης μορφής με μακριά μαλλιά που υποδηλώνει ότι είναι " ερωμένος ".   Το χτένισμα του αγοριού είναι χαρακτηριστικό υπηρέτη. Η ρωμαϊκή πρακτική του ίδιου φύλου διέφερε από εκείνη των Ελλήνων.Ρωμαίοι άντρες, ωστόσο, ήταν ελεύθεροι να εμπλακούν σε ομοφυλοφιλικές σχέσεις χωρίς απώλειες της αρρενωπότητας τους μόνο εφόσον ανέλαβαν τον ενεργητικό ρόλο και ο σύντροφός τους ήταν κοινωνικά κατώτερος όπως ένας σκλάβος ή ένας πόρνος. 

Οι ενεργητικοί σύντροφοι στις δύο σεξουαλικές απεικονίσεις έχουν στέφανα από φύλλα, πιθανότατα να είναι κατασκευασμένα από φύλλα μυρτιάς .   Η Μυρτιά καλλιεργείται στη ρωμαϊκή περίοδο για ιατρικούς και τελετουργικούς σκοπούς, όπως γάμους, και αφιερώσεις στην Αφροδίτη, τη θεά της σεξουαλικότητας και της αγάπης.

Δείτε επίσης 

 Η ομοφυλοφιλία στην αρχαία Ελλάδα
 ΛΟΑΤ

Παραπομπές 

Ρωμαϊκή τέχνη
Αρχαία ΛΟΑΤ ιστορία
Ελληνικά και Ρωμαϊκά εκθέματα στο Βρετανικό Μουσείο
Απατού

Το Απατού (γαλλικά: Apatou) είναι γαλλική κοινότητα στον υπερπόντιο νομό και περιοχή της Γαλλικής Γουιάνας.

Παραπομπές 

Κοινότητες της Γαλλικής Γουιάνας
Ρεζινά

Το Ρεζινά (γαλλικά: Régina) είναι γαλλική κοινότητα στον υπερπόντιο νομό και περιοχή της Γαλλικής Γουιάνας.

Παραπομπές 

Κοινότητες της Γαλλικής Γουιάνας
Δουκάτο του Μπενεβέντο

Το Δουκάτο του Μπενεβέντο (μετά το 774, Πριγκιπάτο του Μπενεβέντο) ήταν το νοτιότερο δουκάτο της Λομβαρδίας στην ιταλική χερσόνησο με κέντρο του το Μπενεβέντο, μια πόλη της Νότιας Ιταλίας. Οι Δούκες της Λομβαρδίας κυβέρνησαν το Μπενεβέντο από το 571 έως το 1077, οπότε κατακτήθηκε από τους Νορμανδούς για τέσσερα χρόνια πριν δοθεί στον Πάπα. Αποκομμένο από τις υπόλοιπες κτήσεις της Λομβαρδίας από το παπικό Δουκάτο της Ρώμης, το Μπενεβέντο ήταν πρακτικά εξαρχής ανεξάρτητο. Μόνο κατά τη διάρκεια της βασιλείας του Γριμοάλδου των Λομβαρδών και των βασιλέων από τον Λιουτπράνδο και μετά, συνδεόταν το Δουκάτο στενά με το βασίλειο. Μετά την διάλυση του βασιλείου ήταν το μόνο από τα εδάφη της Λομβαρδίας που διατηρήθηκε ως κρατίδιο και κράτησε την de facto ανεξαρτησία του για σχεδόν 300 χρόνια, αν και διαιρέθηκε μετά το 849.

Ο Παύλος ο Διάκονος χαρακτηρίζει το Μπενεβέντο ως «Σαμνιτικό Δουκάτο» (Ducatum Samnitium), όνομα που πήρε από την περιοχή του Samnium στην Νότιο Ιταλία.

Δείτε επίσης
 Κατάλογος δουκών και πριγκίπων του Μπενεβέντο

Παραπομπές

 
Μπενεβέντο
Βασίλειο των Λομβαρδών
Λομβαρδοί
Πρώην κρατίδια της Ιταλίας
Μπενεβεντο
Thunderbolt

{{Infobox Album
| Όνομα  = Thunderbolt
| Είδος  = Στούντιο άλμπουμ
| Καλλιτέχνης  = Saxon
| Εξώφυλλο  = Album cover of Saxon - Thunderbolt (2018).jpg
| Background = lavender
| Κυκλοφορία  = 2 Φεβρουαρίου 2018
| Ηχογράφηση  = 14 Σεπτεμβρίου 2016 - 20 Σεπτεμβρίου 2017
| Είδος_Μουσικής  = Heavy Metal
| Διάρκεια  = 42:46
| Δισκογραφική  = Silver Lining Music
| Παραγωγός  = Άντι Σνιπ
| Προηγούμενο album  = 'Battering Ram (2015)
| Αυτό το album  = Thunderbolt (2018)
| Επόμενο album  = Inspirations (2021)
}}
Thunderbolt είναι ο τίτλος του 21ου στούντιο δίσκου του βρετανικού heavy metal συγκροτήματος Saxon, ο οποίος κυκλοφόρησε στις 2 Φεβρουαρίου 2018 μέσω της δισκογραφικής εταιρείας "Silver Lining Music".

Το κομμάτι  "They Played Rock n Roll" είναι αφιερωμένο στον τραγουδιστή των Motörhead, Lemmy, ο οποίος πέθανε από καρκίνο τον Δεκέμβριο του 2015. Ο τίτλος του προέρχεται από τη φράση που έλεγε ο Lemmy στις συναυλίες, "We are Motörhead, and we play rock and roll!". Αποτέλεσε το πρώτο σινγκλ του άλμπουμ, περίπου ένα μήνα μετά το θάνατο του πρώην κιθαρίστα των Motörhead, Έντι Κλαρκ.

Το άλμπουμ συνοδευόταν από βίντεο κλιπ για τα κομμάτια "Nosferatu (The Vampire's Waltz)" και "Predator".Saxon – Predator (Official Video)

Η εμπορική επιτυχία του δίσκου ήταν η μεγαλύτερη για οποιοδήποτε άλμπουμ των Saxon μετά τη δεκαετία του '80, αφού σκαρφάλωσε στο Top-10 στην Γερμανία, την Σκωτία και την Ελβετία, ενώ έφθασε ως το # 29 στην πατρίδα του συγκροτήματος, την υψηλότερη τους θέση μετά το 1984.

Τραγούδια

Θέσεις τσαρτ
Thunderbolt (άλμπουμ)Επίσημη κυκλοφορία: 2 Φεβρουαρίου 2018

Τα μέλη των Saxon
Το "Thunderbolt" ηχογραφήθηκε από τους εξής μουσικούς:

 Μπιφ Μπάιφορντ - φωνητικά
 Νταγκ Σκάρατ - ηλεκτρική κιθάρα
 Πωλ Κουήν - ηλεκτρική κιθάρα
 Νιμπς Κάρτερ - μπάσο
 Νάιτζελ Γκλόκλερ - τύμπανα

Γκεστ συμμετοχές
 Σεμπ Μπάιφορντ - φωνητικά
 Τομ Γουίτς - φωνητικά
 Κέιλεμπ Κουέι - φωνητικά
 Γιόχαν Χεγκ - φωνητικά
 Κόρβιν Μπαν - πλήκτρα

Παραπομπές

Πηγές
 Thunderbolt - Saxon | Songs, Reviews, Credits | AllMusic
 Saxon - Thunderbolt (album review ) | Sputnikmusic
 Saxon - Thunderbolt - Encyclopaedia Metallum: The Metal Archives

Δισκογραφία των Saxon
Άλμπουμ του 2015
Λιβάδι Λεωνιδίου Αρκαδίας

Το Λιβάδι είναι παραθαλάσσιο χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας σε υψόμετρο 18 μέτρα.  Βρίσκεται στα παράλια του ομώνυμου κόλπου και δυτικά του ακρωτηρίου Μπακούρου σε απόσταση ... χλμ. Δ. από το Λεωνίδιο και ... χλμ. Α.-ΒΑ. από τη Σπάρτη. Ως ξεχωριστός οικισμός αναφέρεται επίσημα το 1951 να προσαρτάται στον τότε κοινότητα Πραγματευτή. Σύμφωνα με το σχέδιο Καλλικράτης μαζί με τον Πραγματευτή και τη Σαμπατική αποτελούν την τοπική κοινότητα Πραγματευτή που υπάγεται στη δημοτική ενότητα Λεωνιδίου του δήμου Λεωνιδίου και σύμφωνα με την απογραφή του 2011 έχει πληθυσμό 69 κατοίκους.

Σημείωση 
Στην Αρκαδία και τον ίδιο δήμο υπάρχει ο γειτονικός συνώνυμος οικισμός Λιβάδι Τυρού.

Δείτε επίσης 
 Αρκαδική Ριβιέρα

Παραπομπές 

Χωριά του νομού Αρκαδίας
Δήμος Νότιας Κυνουρίας
Χούνη Αρκαδίας

Η Χούνη  είναι μικρό ορεινό χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας στο οροπέδιο Πελετών του Πάρνωνα σε υψόμετρο 580 μέτρα. Βρίσκεται προς τα όρια με την Περιφερειακή Ενότητα Λακωνίας σε απόσταση 20 χλμ. Ν. από το Λεωνίδιο και 71 χλμ. Α. από τη Σπάρτη. Ανήκει, μαζί με την Αμυγδαλιά, το Πηγάδι, τη Βλησιδιά, τα Πελετά και τη γειτονική (παλιό κεφαλοχώρι) Κουνουπιά, στα λεγόμενα "Κουνουποχώρια". Ως ξεχωριστός οικισμός αναφέρεται επίσημα από το 1908  στο ΦΕΚ ΦΕΚ 28Α - 08/02/1908 να προσαρτάται στον τότε δήμο Μαριού. Σύμφωνα με το σχέδιο Καλλικράτης μαζί με την Κουνουπιά αποτελούν την τοπική κοινότητα Κουνουπιάς που υπάγεται στη δημοτική ενότητα Λεωνιδίου του δήμου Νότιας Κυνουρίας και σύμφωνα με την απογραφή του 2011 έχει πληθυσμό 6 κατοίκους.

Παραπομπές 

Χωριά του νομού Αρκαδίας
Δήμος Νότιας Κυνουρίας
Χωριά του Πάρνωνα
Αποφοίτηση

Αποφοίτηση ονομάζεται  η ολοκλήρωση των σπουδών στο Πανεπιστήμιο ή, η ολοκλήρωση των μαθημάτων σε κάποια σχολή, η οποία λαμβάνει εορταστική χροιά την τελευταία ημέρα  κατά την οποία, το άτομο που αποφοιτά,παραλαμβάνει το πτυχίο του από τον υπεύθυνο καθηγητή του της σχολής(πρύτανης).

Κατά την εκδήλωση αυτή, συναθροίζονται οι απόφοιτοι σπουδαστές και σε μια λιτή και σεμνή τελετή, αποδίδεται σε αυτούς ο τίτλος σπουδών ([πτυχίο]]).

Είναι μια ημέρα συγκίνησης, διότι οι κόποι πολλών ετών αποτυπώνονται και επίσημα σε ένα πτυχίο που θα τούς βοηθήσει για μια καλύτερη επαγγελματική σταδιοδρομία

Φυσικά, μιας  και είναι εορταστική η ατμόσφαιρα, κυρίως οι φίλοι των πτυχιούχων , οργανώνουν το λεγόμενο "πάρτι αποφοίτησης"¨όπου εκεί μαζεύονται συνήθως σε κάποιο εστιατόριο η club , διακοσμούν τον χώρο και φυσικά υπάρχουν και τα απαραίτητα εδέσματα και ποτά.

Στα πανεπιστήμια και στα κολέγια των Ηνωμένων πολιτειών , η παράδοση λέει πως αυτά τα πάρτι, θα πρέπει να κρατούν όλη την  ημέρα. Sτην Ελλάδα οι καταστάσεις είναι ήπιες αλλά πολύ χαρούμενες.
Σαιντ-Αν (Γουαδελούπη)

Το Σαιντ-Αν (γαλλικά: Sainte-Anne, γουαδελουπιανό κρεόλ: Sentann’) είναι γαλλική κοινότητα στον υπερπόντιο νομό και περιοχή της Γουαδελούπης.

Οι κάτοικοί του είναι γνωστοί ως Σαινταναί (γαλλικά: Saintannais).

Παραπομπές 

Κοινότητες της Γουαδελούπης
Βιέ-Φορ

Το Βιέ-Φορ (γαλλικά: Vieux-Fort, γουαδελουπιανό κρεόλ: Vyéfô) είναι γαλλική κοινότητα στον υπερπόντιο νομό και περιοχή της Γουαδελούπης.

Οι κάτοικοί του είναι γνωστοί ως Βιέ-Φορταίν (γαλλικά: Vieux-Fortains).

Παραπομπές 

Κοινότητες της Γουαδελούπης
Θρυπτή

Η Θρυπτή είναι οροσειρά της ανατολικής Κρήτης. Η ψηλότερη κορυφή είναι ο Αφέντης Χριστός, με ύψος 1.476 μέτρα. Άλλες κορυφές περιλαμβάνουν τη ανατολική  (Πάπουρα (1.187 μέτρα), δυτική Πάπουρα (1.010 μ.), Καψάς (997 μ.), Καταλύματα (802 μ.) και Κουφωτό (912 μ.). Η οροσειρά έχει κυρίως ασβεστολιθικά πετρώματα, με εξαίρεση την περιοχή του Αφέντη Χριστού όπου υπάρχει δολομίτης. Η Θρυπτή χαρακτηρίζεται από τα φαράγγια, όπως το φαράγγι του Χα και το φαράγγι Μυλωνά, και τους γκρεμούς της. Η οροσειρά ανυψώνεται προς τα πάνω από το ενεργό ρήγμα της Ιεράπετρας, το οποίο έχει δημιουργήσει επίσης την πεδιάδα της Ιεράπετρας.

Ορεινά χωριά 
§ Μερικά ορεινά χωρια

 Άγιος Ιωάννης
 κουστουνάρι
 Πάνω Χωριό

Πανίδα και χλωρίδα 
Η βλάστηση στη Θρυπτή συνήθως είναι φρυγανική και επηρεάζεται από τη βόσκηση. Υπάρχει επίσης δάσος από τραχεία πεύκη, ένα από τα ελάχιστα πευκοδάση της Κρήτης. Αν και μεγάλο τμήμα του δάσους έχει καταστραφεί από πυρκαγιές, σώζονται ακόμη μερικά δέντρα μεγάλης ηλικίας, περίπου 250 ετών. Στις κοιλάδες υπάρχουν αμπελώνες, ενώ σε κάποιες κοιλάδες υπάρχουν ρέματα και πηγές με μονίμως τρεχούμενο νερό. Σε κάποιες από τις δολίνες της περιοχής υπάρχει πυκνή βλάστηση, συμπεριλαμβανομένου και του ενδημικού φυτού πολύγονο το ιδαίο. Άλλα ενδημικά είδη της περιοχής περιλαμβάνουν τα στενοενδημικά Campanula hierapetrae, Helichrysum doerfleri και Minuartia wettseinii καθώς και το Eryngium amorginum, το οποίο πέρα από τη Θρυπτή απαντά στην Αμοργό.

Το όρος Θρυπτή καθώς και η σπηλιά Θεριόσπιλιος κοντά στον Θόλο φιλοξενούν μια σχετικά μεγάλη αποικία της νυχτερίδας τρανομυώτιδα (Myotis myotis) καθώς και πολλά ενδημικά ασπόνδυλα, όπως τα στενοενδημικά είδη σαλιγκαριών Albinaria sturanyi και Albinaria teres. Η γεωμορφολογία της περιοχής και ο περιορισμένος αντίκτυπος από ανθρώπινες δραστηριότητες σημαίνει ότι ο πληθυσμός των θηλαστικών είναι σε εξαιρετική κατάσταση.

Η νοτιοδυτική Θρυπτή είναι σημαντική περιοχή για τα αρπακτικά πτηνά, όπως τα όρνια, ο αετός ο χρυσαετός, ο φιδαετός και ο γυπαετός.

Εικόνες

Παραπομπές 

Βουνά της Κρήτης
Νομός Λασιθίου
Άννα-Μαρία Μπότσαρη

Η Άννα-Μαρία Μπότσαρη (γεν. 5 Οκτωβρίου 1972) είναι Ελληνίδα σκακίστρια, η οποία κατέχει τον τίτλο της γυναικείας γκρανμαίτρ.

Σταδιοδρομία στο σκάκι 
Η Μπότσαρη έχει κερδίσει από μόνη της ή από κοινού το Ελληνικό Γυναικείο Ατομικό Πρωτάθλημα Σκακιού οκτώ φορές. Κέρδισε ένα χάλκινο μετάλλιο στο Παγκόσμιο Στατιστικό Πρωτάθλημα Νέων 1990 και ασημένιο μετάλλιο το 1991. Ήταν η υψηλότερη ελληνίδα σκακίστρια στην βαθμολογία για πάνω από μια δεκαετία.

Η Μπότσαρη συμμετείχε στο Παγκόσμιο διζωνικό σκατιστικό πρωτάθλημα γυναικών το 1991, 1993 και 1996. Τα σκορ της ήταν τα εξής: 9/18 στο Διαζωνικό πρωτάθλημα γυναικών στην Αζοφική το 1990, 6/13 στο πρωτάθλημα του 1991 στην  Σουμπότιτσα και 7/13 στο πρωτάθλημα του 1993 στη Τζακάρτα.

Η Μπότσαρη έχει εκπροσωπήσει την Ελλάδα σε δεκαπέντε Σκακιστικές Ολυμπιάδες από το 1986 έως το 2014. Η καλύτερη της επίδοση ήταν η 28η θέση στην Ολυμπιάδα Σκακιού στη Θεσσαλονίκη το 1988, όπου σκόραρε 8.5/12 πόντους. Καλή επίδοση είχε και στην 35η Σκακιστική Ολυμπιάδα στο Μπλεντ με σκορ 8.5/13 πόντων.

Έχει εκπροσωπήσει την Ελλάδα σε εννέα Ευρωπαϊκά πρωταθλήματα ομαδικού σκακιού γυναικών από το 1992 έως το 2011. Κέρδισε ένα χρυσό μετάλλιο στο δεύτερο πίνακα κατάταξης στο Ντέμπρετσεν το 1992. Κέρδισε δύο ατομικά χρυσά μετάλλια (στην Καλλατίδα το 1992 και στην Βάρνα το 1994) και ένα χρυσό ομαδικό μετάλλιο στην Βάρνα το 1992 στο βαλκανικό πρωτάθλημα σκακιού γυναικών.

Στις 27-28 Φεβρουαρίου 2002 η Μπότσαρη πέτυχε ένα νέο Παγκόσμιο Ρεκόρ Γκίνες στα Καλάβρυτα παίζοντας με 1.102 αντιπάλους σε λίγο παραπάνω από 30 ώρες. Κέρδισε 1.095 άτομα και έχασε από 7.

Η Μπότσαρη κέρδισε τον τίτλο της γυναίκας Γυναίκας Γκραν Μαίτρ το 1993.

Κέρδισε το γυναικείο τίτλο του 7ου Μεσογειακού Σκακιστικού Πρωταθλήματος στην Ριέκα το 2009.

Προσωπική ζωή 
Ήταν νυμφευμένη με τον σέρβο γκρανμαίτρ Ίγκορ Μιλαντίνοβιτς. Ζει στην Αθήνα με την κόρη της, την Μελίνα.

Παραπομπές 

Ελληνίδες αθλήτριες
Δανάη Μπάρκα

Η Δανάη Μπάρκα (γεν. 18 Νοεμβρίου 1992) είναι Ελληνίδα ηθοποιός και παρουσιάστρια. Έγινε ιδιαίτερα γνωστή στο ευρύ κοινό από την παρουσίαση της πρωινής εκπομπής του Mega Channel Πάμε Δανάη τη σεζόν 2020-2021.

Πρώτα Χρόνια 
Γεννήθηκε στις 18 Νοεμβρίου του 1992 στην Αθήνα όπου και μεγάλωσε. Ο πατέρας της, Νώντας Μπάρκας, είναι επιχειρηματίας ενώ η μητέρα της, Βίκυ Σταυροπούλου, είναι ηθοποιός. Από μικρή ηλικία, λόγω του διαζυγίου των γονιών της, μεγάλωσε μαζί με τη μητέρα της και τον επίσης ηθοποιό Χρήστο Χατζηπαναγιώτη.

Σε ηλικία μόλις 9 ετών έκανε την πρώτη της εμφάνιση ως ηθοποιός στην τηλεόραση συμμετέχοντας σε ένα επεισόδιο της κωμικής σειράς Είσαι το Ταίρι Μου, στην οποία πρωταγωνιστούσε η μητέρα της, υποδυόμενη το χαρακτήρα της Στέλλας Παπαλημναίου σε μικρή ηλικία. Το 2004 ακολούθησε μία ακόμη μικρή τηλεοπτική συμμετοχή στο επεισόδιο "Η Λογική Πεθερά" της σειράς Επτά Θανάσιμες Πεθερές. Σε ηλικία 20 ετών αποφάσισε να γίνει ηθοποιός ξεκινώντας τις σπουδές της.

Βιογραφικό 
Ξεκίνησε την πορεία της ως ηθοποιός κυρίως στο θέατρο το 2016. Τη σεζόν 2016-2017 συμμετείχε στη θεατρική παράσταση Έπεσε νέκρα στο Θέατρο Αποθήκη. Το καλοκαίρι του 2017 συμμετείχε στο αρχαίο δράμα Λυσσιστράτη κάνοντας περιοδεία σε όλη την Ελλάδα. Ακολούθησαν οι συμμετοχές της σε παραστάσεις όπως Νίκη, Ουρανία, Οι μάγισσες της Σμύρνης και Τα καινούργια ρούχα του βασιλιά.

Τον Ιούνιο του 2020 υπέγραψε συμβόλαιο συνεργασίας με τον τηλεοπτικό σταθμό Mega Channel για την παρουσίαση της νέας πρωινής ψυχαγωγικής ζώνης του σταθμού. Στις 21 Σεπτεμβρίου ξεκίνησε να παρουσιάζει την εκπομπή Πάμε Δανάη, εγκαινιάζοντας και πάλι τη ψυχαγωγική ζώνη του σταθμού μετά την επαναλειτουργία του.

Φιλμογραφία

Τηλεόραση

Θεατρογραφία

Παραπομπές 

Ελληνίδες ηθοποιοί θεάτρου
Ελληνίδες τηλεπαρουσιάστριες

Ελληνίδες ηθοποιοί τηλεόρασης
Καράβολας

Ο καράβολας είναι ειδικό διακοσμητικό στοιχείο που μοιάζει στο σχήμα με σαλιγκάρι και απαντάται συχνά σε πολλές διακοσμητικές τέχνες, κυρίως στη σιδηρουργική και την αρχιτεκτονική, και λιγότερο στην επιπλοποιία Η λέξη αυτή είναι ιταλικής προέλευσης. Ουσιαστικά προέρχεται, με λίγη παραφθορά, από την ιταλική λέξη: caracollo (που σημαίνει σαλιγκάρι).

Χρησιμοποιήθηκε πάρα πολύ σαν αρχιτεκτονικό κόσμημα σε διάφορους ρυθμούς, με περισσότερη έμφαση στον ιωνικό ρυθμό. Η βασική φόρμα του καράβολα είναι η συνεχώς συσπειρούμενη γραμμή, η οποία καταλήγει σε μηδενικό κέντρο, είτε σε ροζέτα. Η ελληνική αντίστοιχη λέξη, για τον καράβολα, είναι «έλιξ» ή «σπείρα». Ο καράβολας ιδίως στη σιδηρουργική για να αποδώσει πλήρως τη χάρη της φόρμας, πρέπει να καταλήγει στο κέντρο, σε μία πλήρη, κλειστή σπείρα. Σε άλλες κατασκευές της σιδηρουργικής τέχνης, φτιαχνόταν οι λεγόμενοι καραβόλοι, δηλ. σχέδια σε καμπύλες ή ελικοειδείς ράβδους, που ήταν καρφωτοί με ή χωρίς εντορμίες.

Παραπομπές
Γρις Φιόρντ

Το Γκρις Φιόρντ (αγγλικά: Grise Fiord· ινουκτιτούτ: ᐊᐅᔪᐃᑦᑐᖅ Αούγιουιττουκ, σημ. 'μέρος που ποτέ δεν ξεπαγώνει') είναι οικισμός Ινουίτ στο νότιο άκρο της Νήσου Έλσμιρ, στην περιοχή Κικικτααλούκ στο έδαφος του Νούναβουτ του Καναδά. Είναι ένας από τους τρεις οικισμούς στη νήσο· παρά τον μειωμένο πληθυσμό του (129 κάτοικοι από την απογραφή του Καναδά 2016), είναι η μεγαλύτερη κοινότητα (και η μόνη δημόσια κοινότητα) στη Νήσο Έλσμιρ. Η αποίκηση στο Γκρις Φιορντ, που δημιουργήθηκε από την καναδική κυβέρνηση το 1953 μέσω αναγκαστικής μετεγκατάστασης οικογενειών Ινουίτ από το Ινούκιουακ του Κεμπέκ, αποτελεί τη βορειότερη δημόσια κοινότητα του Καναδά. Είναι επίσης ένα από τα ψυχρότερα κατοικημένα μέρη στον κόσμο, με μέση ετήσια θερμοκρασία −16,5 °C.

Κλίμα
Το Γκρις Φιόρντ έχει κλίμα Τούνδρας (ET) με πολύ σύντομα αλλά δροσερά καλοκαίρια και μακρούς, κρύους χειμώνες που διαρκούν σχεδόν όλο το χρόνο.

Παραπομπές

Νούναβουτ
Σανικιλουάκ

Το Σανικιλουάκ (ινουκτιτούτ: ᓴᓂᑭᓗᐊᖅ) είναι δήμος και κοινότητα Ινουίτ που βρίσκεται στη βόρεια ακτή της Νήσου Φλάχερτι στον Κόλπο Χάντσον, στα νησιά Μπέλτσερ, στην περιοχή Κίβαλλικ του Νούναβουτ στον Καναδά. Από την απογραφή του 2016 είχε πληθυσμό 882 κατοίκων, αυξημένος κατά 8,6% σε σχέση με την απογραφή του 2011.

Ιστορία

Η κοινότητα αναπτύχθηκε στις αρχές της δεκαετίας του 1970 για να αντικαταστήσει το Σάουθ Καμπ, που βρίσκεται πιο νότια στη νησιωτική συστάδα. Στα βόρεια της πόλης βρίσκεται ο Εδαφικός Δρυμός Κινγκααλούκ, ένας χώρος 3.300 στρεμμάτων σχεδιασμένος για κατασκήνωση, πολιτιστική έκφραση και εποχιακό κυνήγι. Ο δρυμός περιέχει αρχαιολογικά κατάλοιπα που έχουν εναποτεθεί από τους πολιτισμούς Ντόρσετ και Θούλε.

Παραπομπές

Νούναβουτ
Ράνκιν Ίνλετ

Το Ράνκιν Ίνλετ (ινουκτιτούτ: ᑲᖏᕿᓂᖅ ή ᑲᖏᖅᖠᓂᖅ Κανγκικλινίκ ή Κανγκιρλινίκ, σημ. 'βαθύς όρμος') είναι οικισμός Ινουίτ στη χερσόνησο Κουντλουλίκ στο Νούναβουτ του Καναδά. Είναι ο μεγαλύτερος οικισμός και ο δεύτερος μεγαλύτερος οικισμός στο Νούναβουτ, μετά την εδαφική πρωτεύουσα, το Ικάλουιτ. Στον βορειοδυτικό Κόλπο Χάντσον, μεταξύ του Τσέστερφιλντ Ίνλετ και του Άρβιατ, βρίσκεται το περιφερειακό κέντρο για την περιοχή Κίβαλλικ.

Στο δημοψήφισμα για πρωτεύουσα του Νούναβουτ το 1995, το Ικάλουιτ νίκησε το Ράνκιν Ίνλετ στο να γίνει η εδαφική πρωτεύουσα του Νούναβουτ.

Δημογραφικά στοιχεία
Στην απογραφή του 2016, η Στατιστική Καναδά ανέφερε ότι το Ράνκιν Ίνλετ είχε πληθυσμό 2.842 κατοίκους που ζουν σε 795 από τις 975 συνολικές κατοικίες του, αυξημένος κατά 10,3% από την απογραφή του 2011 με 2.577 κατοίκους. Με έκταση 20,24 τετραγωνικών χιλιομέτρων, είχε πυκνότητα πληθυσμού 140,4/τ.χλμ. το 2016.

Παραπομπές

Νούναβουτ
Νόσος Αδαμαντιάδη-Μπεχτσέτ

Η νόσος Αδαμαντιάδη - Μπεχτσέτ (αγγλ. Behçet's disease ή BD) είναι σπάνια πάθηση που χαρακτηρίζεται από φλεγμονή των αιμοφόρων αγγείων και των ιστών του ανθρωπίνου σώματος.

Γενικά χαρακτηριστικά 
Είναι πολυσυστηματική φλεγμονώδης νόσος που πρωτίστως προκαλεί υποτροπιάζοντα αφθώδη έλκη του στόματος και των γεννητικών οργάνων και ραγοειδίτιδα ή αγγειΐτιδα του αμφιβληστροειδούς, η οποία μπορεί να οδηγήσει σε τύφλωση. Ανήκει στα αυτοάνοσα νοσήματα και δεν υπάρχει θεραπεία για τη νόσο αυτή.

Ονοματολογία 
Την ονομασία της την έλαβε από τον ομώνυμο Τούρκο δερματολόγο Μπεχτσέτ και τον Έλληνα οφθαλμίατρο Αδαμαντιάδη, οι οποίοι πρώτοι περιέγραψαν τα συμπτώματα της νόσου. Tο 1937, ο Τούρκος δερματολόγος Χουλουτζί Μπεχτσέτ περιέγραψε 3 ασθενείς με στοματικά και γεννητικά έλκη και ραγοειδίτιδα με υπόπυο. Τρία χρόνια αργότερα, παρατήρησε 4 παρόμοιες περιπτώσεις και «βάφτισε» την ομάδα αυτή των συμπτωμάτων «triple symptom complex». Η διεθνής ονομασία της νόσου είναι: Behçet's disease. Στην Ελλάδα, ωστόσο, η νόσος αυτή αποκαλείται ιατρικώς, σύνδρομο Αδαμαντιάδη-Μπεχτσέτ ή Αδαμαντιάδη-Behcet προς τιμήν και του Έλληνα οφθαλμίατρου Βενέδικτου Αδαμαντιάδη, ο οποίος το 1931, περιέγραψε έναν ασθενή με υποτροπιάζουσα ιρίτιδα με υπόπυο, φλεβίτιδα, έλκη στόματος και γεννητικών οργάνων και αρθρίτιδα του γόνατος, 6 χρόνια πριν από την ανακοίνωση του δρ. Μπεχτσέτ.

Συμπτώματα  
Τα συνήθη συμπτώματα περιλαμβάνουν έλκη (πληγές) των γεννητικών οργάνων και του στόματος που είναι πολύ επώδυνα, κόκκινα και επώδυνα μάτια, θολή όραση, ακμή, ψευδοθυλακίτιδα, πονοκεφάλοι, πρήξιμο των αρθρώσεων με πόνο και δυσκαμψία ή αρθραλγίες, θρομβώσεις φλεβών και αρτηριών. Σε σοβαρές περιπτώσεις, υπάρχει ο κίνδυνος σοβαρών και δυνητικά απειλητικών για τη ζωή επιπλοκών, όπως η μόνιμη απώλεια της όρασης, τα εγκεφαλικά επεισόδια και η καρδιακή προσβολή. Είναι όμως μία σπάνια νόσος.

Αιτιολογία 
Η αιτιολογία της νόσου είναι άγνωστη, αν και θεωρείται ότι είναι μια αυτοάνοση φλεγμονώδης ασθένεια. Δηλαδή το ανοσοποιητικό σύστημα, η φυσική άμυνα του οργανισμού, μπερδεύεται και αναγνωρίζει λανθασμένα τους ιστούς του οργανισμού ως ξένους εισβολείς και τους επιτίθεται διαρκώς. Στην περίπτωση αυτή, το ανοσοποιητικό σύστημα επιτίθεται κατά λάθος στα αιμοφόρα αγγεία. Δεν είναι σαφές τι προκαλεί αυτό το μπέρδεμα στη λειτουργία του ανοσοποιητικού, αλλά είναι πολύ πιθανό ότι γονιδιακοί και περιβαλλοντικοί παράγοντες παίζουν κάποιο ρόλο.

Η φλεγμονή που σχετίζεται με τη νόσο Μπεχτσέτ μπορεί να επηρεάσει τα αιμοφόρα αγγεία και ως εκ τούτου μπορεί να προκαλέσει ένα ευρύ φάσμα συμπτωμάτων. Το σύνδρομο Αδαμαντιάδη-Μπεχτσέτ είναι άγνωστης αρχής, αν και αποδίδεται σε συνδυασμό κληρονομικών και περιβαλλοντικών παραγόντων. Η αυξημένη συχνότητα του συνδρόμου Αδαμαντιάδη-Μπεχτσέτ στην Ιαπωνία και τις χώρες της Μέσης Ανατολής είναι ισχυρότατη ένδειξη ότι υπάρχει γενετική ή/και περιβαλλοντική επιρρέπεια για την ανάπτυξη της νόσου.

Παραπομπές

Εξωτερικοί σύνδεσμοι 
 "Σύνδρομο Αδαμαντιάδη-Behcet".
 Εσείς ξέρετε τι είναι η νόσος Αδαμαντιάδη – Behcet;, της δρ. Χριστίνας Ι. Μπουντούρη.
 Behcet's disease, Mayo Clinic.

Αυτοάνοσες ασθένειες
Σπάνιες ασθένειες
Νάντια Μουρούζη

Η Νάντια Μουρούζη είναι Ελληνίδα ηθοποιός. Ξεκίνησε την πορεία της ως ηθοποιός το 1986 πρωταγωνιστώντας μαζί με τον Μαρτσέλλο Μαστρογιάννι στην ταινία του Θόδωρου Αγγελόπουλου Ο Μελισσοκόμος. Από εκεί και πέρα συνέχισε την πορεία της στον κινηματογράφο με συμμετοχές στις ταινίες Τοπίο στην ομίχλη, Alice, Το μετέωρο βήμα του πελαργού, Γυναίκες δηλητήριο και άλλες. Στην τηλεόραση έχει πρωταγωνιστήσει στις καθημερινές σειρές Η Λάμψη και Καλημέρα Ζωή.

Βιογραφικό 
Γεννήθηκε στην Αθήνα. Στα μέσα της δεκαετίας του 1980 ξεκίνησε τις σπουδές της ως ηθοποιός στη Δραματική Σχολή του Θεάτρου Τέχνης. Το 1986 έκανε την πρώτη της εμφάνιση στον κινηματογράφο με πρωταγωνιστικό ρόλο στην ταινία του Θόδωρου Αγγελόπουλου Ο Μελισσοκόμος. Εκεί συμπρωταγωνίστησε με τον Ιταλό σταρ Μαρτσέλλο Μαστρογιάννι, και έτσι έγινε ιδιαίτερα γνωστή στο ευρύ κοινό. Το 1988 ακολούθησε η δεύτερη κινηματογραφική της συμμετοχή και πάλι σε ταινία του Αγγελόπουλου Τοπίο στην ομίχλη. Την ίδια χρονιά έλαβε μέρος σε δύο ταινίες γαλλικής παραγωγής, Le prince barbare και Alice.

Στην τηλεόραση εμφανίστηκε για πρώτη φορά το 1989 συμμετέχοντας στην τηλεταινία Όνειρα γλυκά. Την ίδια χρονιά ξεκίνησε να παρουσιάζει τη lifestyle εκπομπή Mega Hit στο νεοσύστατο τότε τηλεοπτικό σταθμό Mega Channel. Τη σεζόν 1990-1991 πρωταγωνίστησε στο δεύτερο κύκλο της σαπουνόπερας του Mega Channel Η Δίψα. Τη σεζόν 1991-1992 πρωταγωνίστησε μαζί με τον Γρηγόρη Βαλτινό στην κοινωνική σειρά Φάκελλος Αμαζών. Την ίδια σεζόν ξεκίνησε την τηλεοπτική της συνεργασία και με τον σκηνοθέτη Νίκο Φώσκολο έχοντας πρωταγωνιστικό ρόλο στον πρώτο κύκλο της καθημερινής σειράς του ANT1 Η Λάμψη. Εκεί για δύο σεζόν υποδύθηκε τη Σεμίνα Δράκου, μέλος της πανίσχυρης οικογένειας της σειράς. Τη σεζόν 1993-1994, μετά την αποχώρησή της από τη Λάμψη, ξεκίνησε να πρωταγωνιστεί στη δεύτερη καθημερινή σειρά του Φώσκολου Καλημέρα Ζωή. Η παρουσία της στη σειρά συνεχίστηκε και τη σεζόν 1994-1995 με διαφορετικό όμως ρόλο. Επέστρεψε τηλεοπτικά μετά από αρκετά χρόνια απουσίας το 2001 όταν εντάχθηκε και πάλι στο πρωταγωνιστικό καστ της Λάμψης με διαφορετικό και πάλι ρόλο.

Από το 2015 μέχρι σήμερα ζει μόνιμα στη Γαλλία.

Φιλμογραφία

Τηλεόραση

Κινηματογράφος

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Μπελλόνα

Μπελλόνα (Bellona, στην παλαιά μορφή του ονόματος Duellona), η Ρωμαία θεά του πολέμου. μερικές φορές τη θεωρούσαν γυναίκα ή αδελφή του Άρη (του Mars των Ρωμαίων). Δεν είχε Flamen [ιερέα, θυσιαστή] ούτε γιορτή, και στην πραγματικότητα ούτε μυθολογία. Ο πρώτος της γνωστός ναός ήταν αυτός που της έταξε ο Άππιος Κλαύδιος Καίκος όταν πολεμούσε τους Ετρούσκους το 296 π.Χ. και τον έχτισε στο Πεδίο Άρεως κοντά στο Φλαμίνιο Ιππόδρομο. Αφού ο ναός βρισκόταν έξω από το πομέριο (pomerium), ή από το όριο της πόλης της Ρώμης, τον χρησιμοποιούσε η σύγκλητος για να παραχωρεί ακρόαση σε ξένους πρεσβευτές και για στρατηγούς που επέστρεψαν από πόλεμο, τους οποίους δεν κρινόταν συνετό να τους υποδεχτούν μέσα στην πόλη. Εδώ ακόμα ορθωνόταν ο κίονας που συμβόλιζε τα σύνορα του εχθρού. πάνω από αυτόν τον κίονα ο fatialis (ιερέας) έριχνε ένα ακόντιο όταν κηρυσσόταν πόλεμος. Η ισότιμη ελληνική της Μπελόνα αναγνωρίστηκε πως είναι η Ενυώ.

Παραπομπές 

Ρωμαϊκή μυθολογία
Ταννίνη

Οι ταννίνες (αγγλ. Tannins), γνωστές και ως τανίνες, αποτελούν σημαντική κατηγορία πολυφαινολικών ενώσεων οι οποίες έχουν χαρακτηριστική πικρή γεύση και απαντώνται σε αφθονία στη Φύση. Χημικώς, είναι συνυφασμένες και συνδεδεμένες με ορισμένες πρωτεΐνες και άλλες οργανικές ενώσεις, όπως π.χ. αμινοξέα και αλκαλοειδή. Έχουν συνήθως μοριακά βάρη που κυμαίνονται μεταξύ 500 και 3.000

Απαντώνται πολύ συχνά στους καρπούς πάρα πολλών φυτικών ειδών, ιδίως των ειδών της δρυός (Querqus sp.) και της καστανιάς, στο φλοιό της ψευδοακακίας (Robinia sp.), στο τσάι κ.α. Υπάρχουν επίσης στις ρίζες, στο φλοιό, στους καρπούς και στα φύλλα των τροπικών ειδών Acacia και Quebracho. Στο είδος Schinopsis balansae, είναι δυνατό το 25% του ξυλώματός του να αποτελείται από πολύτιμες ταννίνες (Leuco-fisetinidin).

Είναι ουσίες γνωστές στον άνθρωπο από τα πανάρχαια χρόνια (αρχαία Αίγυπτος, Ελλάδα και Κίνα). Στις μέρες μας έχουν άφθονες χρήσεις. Έχουν την ιδιότητα να εμποδίζουν τη σήψη (σάπισμα) των δερμάτων και χρησιμοποιούνται ευρέως στη βυρσοδεψία, στη φαρμακευτική ως σκευάσματα για φάρμακα, και στην την παρασκευή μελανιού. 

Η πιο γνωστή όμως χρήση - εφαρμογής τους είναι στα ξύλινα δρύινα βαρέλια, όπου κατά την παλαίωση (γήρανση) του κρασιού, ευεργετικές ουσίες του ξύλου, συμπεριλαμβανομένων των λεγόμενων οινολογικών ταννινών υδρολύονται με αργό ρυθμό και εκχύνονται μέσα στο κόκκινο κρασί.

Παραπομπές

Πηγές 
 Γιοβάνης, Χρήστος. «Νέο Λεξικό, Θησαυρός όλης της ελληνικής γλώσσας».

Εξωτερικοί σύνδεσμοι 
 Applications of tannins in the industry
 The chemistry of tannins
 Tannins - U.S. Forest Service

Οργανικά πολυμερή
Γιώργος Γιαννιάς (τραγουδιστής)

Ο Γιώργος Γιαννιάς (Ρόδος, 6 Αυγούστου 1979) είναι Έλληνας τραγουδιστής.

Βιογραφία
Ο Γιώργος Γιαννιάς γεννήθηκε το 1979 στο νησί της Ρόδου και από μικρός είχε κλίση στο τραγούδι. Πριν ακόμα τελειώσει το σχολείο εμφανίζεται σε νυχτερινό μαγαζί του νησιού και τα πρώτα δείγματα είναι εντυπωσιακά και αυτό έχει σαν αποτέλεσμα να τον προσελκύσει η δισκογραφική εταιρεία Minos Emi και να τον καλέσει στην Αθήνα για να υπογράψει συμβόλαιο μαζί της σε ηλικία 18 ετών. Το 2001 εμφανίζεται στο καλοκαιρινό Romeo και ήδη το όνομά του αρχίζει να γίνεται ευρύτερα γνωστό στην αθηναϊκή νύχτα καθώς την ίδια χρονιά κυκλοφορεί και η πρώτη του δισκογραφική δουλειά με την υπογραφή της πασίγνωστης Εύης Δρούτσα” με τίτλο “¾” και πιο γνωστό τραγούδι το “Φύγε”.

Δισκογραφία

Σόλο Άλμπουμ
2001 - ¾
2002 - 18 Βήματα
2004 - 5 Λεπτα
2005 - Ετοιμάζω Ταξίδι
2005 - Γιώργος Γιαννιάς
2006 - Για Μια Βραδιά
2007 - Ένα Ταξίδι Ακόμα
2010 - Τα Πάντα Είσαι Εσύ
2015 - Τόσες Νύχτες

Συλλογές
2006 - Σε Πρώτο Πρόσωπο - Οι Μεγάλες Επιτυχίες
2008 - Γιώργος Γιαννιάς
2009 - Οι Μεγάλες Επιτυχίες

Συμμετοχές
2003 – Με τον Γιώργο Τσαλίκη «"Φιλαράκι Απ' Το Λύκειο"».
2004 – Με την Μαριάντας Πιερίδη «"Αργά"»
2005 – Με τη Γιάννας Τερζή «"Τατουάζ"»
2014 – Με τον Λάζαρο Χατζημελετίου «"Δυο Τελευταία Τσιγάρα"»
2021 – Με το Γιώργο Παπαδόπουλο «"Βάλε Φωτιά"»

Singles & EPs
2011 - Πόσο (Τα Σπάει)
2012 - Γι’ αυτό σ΄αγαπώ
2012 - Ό,τι Θέλεις
2013 - Κρύψε Με	
2013 - Ερωτευμένος
2014 - Δεν Θα Πας Πουθενά
2014 - Μου Φτάνει Να Έχω Εσένα
2015 - Αυτό Μου Φταίει		
2016 - Ο Ενικός	
2017 - Τηλεφώνησέ Μου 		
2017 - Λογικά
2018 - Η Ζωή Δε Συνεχίζεται
2018 - Πάνω Στα Σύρματα	
2018 - Ετοιμάσου
2019 - Θα Φταις
2020 - Κράτησέ Με
2020 - Αν Φύγεις
2022 - Κούκλα Σε Βιτρίνα

Εξωτερικοί σύνδεσμοι

Λαϊκοί τραγουδιστές
Έλληνες άνδρες τραγουδιστές
Μητροπολίτης Σύρου Δωρόθεος Πολυκανδριώτης

Ο Μητροπολίτης Σύρου, Τήνου, Άνδρου, Κέας και Μήλου Δωρόθεος Β' (κατά κόσμον Σταύρος Πολυκανδριώτης), είναι Έλληνας ιεράρχης και θεολόγος, ο οποίος υπηρετεί ως Μητροπολίτης στη Μητρόπολη Σύρου από το 2001.

Βιογραφικό 
Ο Μητροπολίτης Δωρόθεος, κατά κόσμον Σταύρος Πολυκανδριώτης, γεννήθηκε στη Μύκονο στις 14 Οκτωβρίου του 1953, από τον Χρήστο Πολυκανδριώτη και την Αικατερίνη Ορφανουδάκη.  Ύστερα από τις εγκύκλιες σπουδές, σπούδασε Θεολογία στη Θεολογική Σχολή του Πανεπιστημίου Αθηνών, λαμβάνοντας πτυχίο αριστούχος το 1977. Κατόπιν, σπούδασε στη Νομική Σχολή του Πανεπιστημίου Αθηνών, λαμβάνοντας πτυχίο το 1982.

Αφού προηγουμένως χειροθετήθηκε Μοναχός στις 17 Ιουλίου 1977, χειροτονήθηκε Διάκονος στις 31 Ιουλίου 1977, από τον Μητροπολίτη Σύρου Δωρόθεο Α'. Στις 20 Αυγούστου 1978, χειροτονήθηκε Πρεσβύτερος στην Ιερά Μονή Τουρλιανής από τον ίδιο Μητροπολίτη. Από το 1977 έως το 2001, υπηρέτησε ως Ιεροκήρυκας της Ιεράς Μητροπόλεως Σύρου. Το 1988, διορίστηκε Γραμματέας παρά την Ιερά Σύνοδο, αρμόδιος για θέματα Συνοδικών Επιτροπών, καθώς και επιμελητής βιβλίων της Εκκλησίας της Ελλάδος. 

Στις 14 Δεκεμβρίου 2001, εξελέγη από την Ιερά Σύνοδο, Μητροπολίτης Σύρου. Χειροτονήθηκε την επόμενη μέρα (15 Δεκεμβρίου 2001) από τον Αρχιεπίσκοπο Αθηνών Χριστόδουλο. Ενθρονίστηκε στην Ερμούπολη, στις 19 Ιανουαρίου 2002.

Παραπομπές 

__ΕΥΡΕΤΗΡΙΟ__

Έλληνες ιεράρχες
Μητροπολίτες
Μητροπολίτες Σύρου, Τήνου, Άνδρου, Κέας και Μήλου
Έλληνες θεολόγοι
Έλληνες νομικοί
Σύνδρομο Ράι

Το σύνδρομο Ράι (αγγλ. Reye syndrome) είναι σπάνια εγκεφαλική νόσος που μπορεί να προκαλέσει σοβαρές βλάβες σε όλα τα όργανα του ανθρώπινου οργανισμού. Το σύνδρομο Ράι έχει λάβει την ονομασία αυτή από τον Αυστραλό παθολόγο δρ. Ρ. Ντάγκλας Ράι, ο οποίος παρατήρησε για πρώτη φορά τη νόσο το 1963. 

Θεωρείται πάρα πολύ επικίνδυνη νόσος, με υψηλό ποσοστό θνησιμότητας (20-40%), ενώ εκτιμάται ότι το 1/3 των ασθενών, που τελικά επιβιώνουν της νόσου, υφίστανται μόνιμη, ελαφρά ή μέτρια βλάβη, συνήθως στον εγκέφαλο.

Αιτιολογία 
Η νόσος αυτή επηρεάζει περισσότερο τον εγκέφαλο και το ήπαρ (κν. συκώτι). Αν και μπορεί να εμφανιστεί σε οποιαδήποτε ηλικία, εκδηλώνεται συχνότερα σε άτομα νεαρής ηλικίας, ιδιαίτερα σε παιδιά ηλικίας 4 έως και 12 ετών. Τα ακριβή αίτια του συνδρόμου Ράι είναι άγνωστα. Πάρα πολλές έρευνες έχουν συνδέσει την εμφάνιση της νόσου με τη χρήση ασπιρίνης. Δεν υπάρχει γνωστή θεραπεία για το σύνδρομο αυτό.

Συμπτώματα και επιπλοκές 
Η νόσος εμφανίζεται συχνότερα σε παιδιά και νεαρούς ενήλικες που βρίσκονται στο στάδιο της ανάρρωσης από μία ιογενή λοίμωξη, όπως λ.χ. το κοινό κρυολόγημα. Τα περισσότερα περιστατικά του συνδρόμου Ράι παρατηρούνται κατά τους χειμερινούς μήνες. Η εμφάνιση του συνδρόμου συνοδεύεται συνήθως από παθολογική συσσώρευση λιπών στο ήπαρ με παράλληλη αύξηση της πίεση στον εγκέφαλο. Αν δεν αντιμετωπιστεί άμεσα, το σύνδρομο Ράι μπορεί να προκαλέσει το θάνατο μέσα σε λίγες ημέρες ή και ώρες. Ο ασθενής εμφανίζει μια ιογενή λοίμωξη του ανώτερου αναπνευστικού, που ακολουθείται από έντονη ναυτία και εμετό, ή/και αλλαγή της διανοητικής κατάστασης (αποπροσανατολισμός, σύγχυση), ή ηπατομεγαλία, ακόμη και χωρίς ίκτερο.

Επειδή είναι γνωστό ότι η ασπιρίνη συνδέεται με το σύνδρομο αυτό, δεν πρέπει ποτέ η ασπιρίνη και άλλα σαλικυλικά φάρμακα να χορηγούνται για την αντιμετώπιση ιογενών λοιμώξεων, όπως η γρίπη και η ανεμοβλογιά. Ιδιαίτερα τα παιδιά και οι έφηβοι δεν πρέπει να λαμβάνουν ασπιρίνη χωρίς την εντολή γιατρού.

Παραπομπές 
 

Ραι
Λευκορωσική Αντιπολίτευση

Ο όρος Λευκορωσική Αντιπολίτευση είναι ένας όρος ομπρέλα με τον οποίο αναφερόμαστε σε όλα τα άτομα, οργανώσεις, ή κινήματα που αντιτίθενται στην σημερινή ηγεσία της Λευκορωσίας, και συγκεκριμένα στον νυν πρόεδρο Αλεξάντερ Λουκασένκο.  Σε γενικές γραμμές στην αντιπολίτευση περιλαμβάνει τους προοδευτικούς, φιλευλευθεριστές, σοσιαλδημοκράτες, αριστερούς, αναρχικούς αλλά και τους εθνικιστές και ακροδεξιούς.

Σύμβολα 
Αδιαμφισβήτητο σύμβολο της αντιπολίτευσης αποτελεί η Λευκοκκινη σημαία. Η σημαία αυτή ήταν η επίσημη σημαία του κράτους για την βραχύβια πρώτη Δημοκρατία της Λευκορωσίας, τα έτη 1918-1919. Επίσης ήταν επίσημη σημαία του κράτους όταν η χώρα ανεξαρτητοποιήθηκε από την Σοβιετική Ένωση το 1991 μέχρι το 1995, όταν ο νεαρός τότε πρόεδρος Αλεξάντερ Λουκασένκο μετά από δημοψήφισμα άλλαξε την σημαία της Λευκορωσίας στην σημερινή.

Η ερυθρόλευκη σημαία της Λευκορωσίας έχει χρησιμοποιηθεί σχεδόν σε όλες τις διαδηλώσεις της αντιπολίτευσης. Παραλλαγή της αποτελεί η ίδια σημαία, απλώς με το ιστορικό εθνόσημο της Λευκορωσίας στο κέντρο.

Διαμόρφωση 
Το 1994 τρία χρόνια μετά την ανεξαρτητοποίηση της Λευκορωσίας από την Σοβιετική Ένωση, πρόεδρος της Λευκορωσίας εκλέχτηκε ο Αλεξάντερ Λουκασένκο.  Από τότε και έπειτα έχει κατηγορηθεί για τον αυταρχικό τρόπο διακυβέρνησής του. Όλες οι μετέπειτα προεδρικές εκλογές που έγιναν, έχουν χαρακτηριστεί  ως άδικες και νόθες από τον ΟΑΣΕ. Επίσης η κυβέρνηση του Λουκασένκο έχει καταστείλει επίμονα κάθε αντίθετη φωνή προς αυτόν. Σε αυτό το κλίμα, διαμορφώθηκε μία αντιπολίτευση που συσπείρωσε γύρω της όλες τις πολιτικές δυνάμεις που ήταν αντίθετες με τον Λουκασένκο.

Δράση

Λευκορωσικές διαδηλώσεις 2006

Λευκορωσικές διαδηλώσεις 2010

Λευκορωσικές διαδηλώσεις 2011

Λευκορωσικές διαδηλώσεις 2017

Λευκορωσικές διαδηλώσεις 2020 

Οι Λευκορωσικές διαδηλώσεις του 2020 είναι η μεγαλύτερη και μαζικότερη αντίδραση που έχει κάνει μέχρι σήμερα η Λευκορωσική Αντιπολίτευση. Διαδηλώσεις σε όλη τη χώρα, με δεκάδες χιλιάδες άτομα να συμμετέχουν, έφεραν τον Λουκασένκο στα πρόθυρα της παραίτησης.

Παραπομπές 

Πολιτική της Λευκορωσίας
Κοινωνία της Λευκορωσίας
Έλλη Τρίγγου

Η Έλλη Τρίγγου (Πάτρα, 8 Νοεμβρίου 1989) είναι Ελληνίδα ηθοποιός, απόφοιτη της Δραματικής Σχολής του Εθνικού Θεάτρου (2016).

Σταδιοδρομία 

Όταν τελείωσε το πρώτο έτος της σχολής (2014), έπαιξε στην ταινία «Suntan». Έπειτα, πρωταγωνίστησε στην ταινία μικρού μήκους «37 μέρες». Για την ερμηνεία της στην ταινία αυτή απέσπασε το βραβείο β’ γυναικείου ρόλου από την Ελληνική Ακαδημία Κινηματογράφου και το βραβείο πρωτοεμφανιζόμενης ηθοποιού από το Διεθνές Φεστιβάλ Κινηματογράφου της Αθήνας.

Το 2017 πρωταγωνίστησε με τον Αποστόλη Τότσικα στη σειρά της Lacta, «Από την αρχή», η οποία προβλήθηκε στις 14 Φεβρουαρίου 2017 ως τηλεταινία από τον ALPHA. Μάλιστα, η συγκεκριμένη ταινία απέσπασε δύο βραβεία από το Διεθνές Φεστιβάλ Δημιουργικότητας των Καννών. Ένα χρυσό βραβείο (gold lion) στην κατηγορία «Online: Fiction Series» και ένα ασημένιο (silver lion) στην κατηγορία «TV & VOD: Fiction 15 Min or over».

Το 2019 έπαιξε έναν από τους δυο κεντρικούς ρόλους στη σειρά «Motorway 65» της Εύης Καλογηροπούλου, η οποία έφτασε μέχρι το διαγωνιστικό κομμάτι του φεστιβάλ Καννών.

Στο θέατρο συμμετείχε στην παράσταση του Γιάννη Οικονομίδη, «Στέλλα Κοιμήσου», στον μονόλογο «Ο Ευαγγελισμός της Κασσάνδρας» σε σκηνοθεσία Θάνου Σαμαρά, στο «Lolita reversed» στην πειραματική σκηνή του Εθνικού και στον «Ερωτευμένο Σαίξπηρ». Το 2020 συμμετείχε στην παράσταση «Ρινόκερος» του Ευγένιου Ιονέσκο, σε σκηνοθεσία Γιάννη Κακλέα, αλλά και στο «This is Not Romeo and Juliet» του Αργύρη Πανταζάρα στο θέατρο Πορεία.

Το 2018 συμμετείχε σε τρία επεισόδια του τρίτου κύκλου της βρετανικής σειράς «The Durrells» υποδυόμενη την Daphne Likourgou. Την ίδια χρονιά συμμετείχε στη σειρά «Just Push Abuba» έχοντας τον ρόλο της Lucia. Πρόκειται για μια διαδικτυακή κωμική σειρά του καναλιού ZDF στη Γερμανία.

Από το 2019 έως το 2022 είχε έναν από τους πρωταγωνιστικούς ρόλους της δημοφιλούς σειράς του ΑΝΤ1, «Άγριες Μέλισσες» υποδυόμενη την Ασημίνα Σταμίρη. Το 2023 αναμένεται να πρωταγωνιστήσει στη σειρά του ΑΝΤ1, «Η Μάγισσα».

Παραπομπές

Εξωτερικοί σύνδεσμοι 

 Έλλη Τρίγγου στην IMDb
 Έλλη Τρίγγου στο Instagram

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου

Απόφοιτοι της Δραματικής Σχολής του Εθνικού Θεάτρου
Μαρί Αρκαδίας

Το Μαρί ή Μάριο είναι ορεινό χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας.

Γεωγραφία - Ιστορία 
Το Μαρί βρίσκεται στα όρια με την Περιφερειακή Ενότητα Λακωνίας και στις πλαγιές του Πάρνωνα σε υψόμετρο 655 μέτρα, νοτιοανατολικά της κορυφής Μαζαράκι (υψομ. 1.559 μ.). Απέχει 36 χλμ. Ν.-ΝΔ. από το Λεωνίδιο, 112 χλμ. ΝΑ. από την Τρίπολη και 60 χλμ. Α.-ΒΑ. από τη Σπάρτη. Το χωριό είναι κτισμένο σε περιοχή κατάφυτη, με πολλά νερά, κοντά στη συμβολή χειμάρρων (Μίτσουλας, Κρεμαστιώτικο, Μαριόρεμα) και αποτελούσε πέρασμα από τη Λακωνία στην Αρκαδία και Αργολίδα από την αρχαία εποχή. Νοτιοανατολικά, προς την κατεύθυνση της Κρεμαστής Λακωνίας, στο λόφο Καστέλια και μετά τη Βίγλα υπήρχε η αρχαία πολίχνη Μάριον ή Μαριός η οποία μαζί με τους Γερονθρούς (σημερινό Γεράκι Λακωνίας) αποτελούσαν το νοτιοδυτικό άκρο των ομηρικών Πρασιών. Ο Παυσανίας αναφέρει τον Μαριό στην ρωμαϊκή εποχή να ανήκει στο Κοινό των Ελευθερολακώνων.

Διοικητικά
Ως οικισμός αναφέρεται επίσημα, μετά την απελευθέρωση, το 1835 να προσαρτάται στον τότε δήμο Μαριού. Το 1931 με το ΦΕΚ 213Α - 17/07/1931 ορίστηκε έδρα της κοινότητας Μαρίου. Σύμφωνα με το σχέδιο Καλλικράτης μαζί με την Βίγλα αποτελούν την τοπική κοινότητα Μαρίου που ανήκει στο Δήμο Νότιας Κυνουρίας και σύμφωνα με την απογραφή του 2011 ως κοινότητα έχει πληθυσμό 77 κατοίκους ενώ ως οικισμός 55.

Εξωτερικοί σύνδεσμοι 

 Χρονικά των Τσακώνων – Τόμος ΚΑ(2) – Χωρογραφικά, υδρολογικά, λατρευτικά Αρχείου Μαρίου Κυνουρίας - Ελένη Κυριακοπούλου από τον ιστότοπο https://www.tsakonianarchives.gr/

Παραπομπές 

Χωριά του νομού Αρκαδίας
Δήμος Νότιας Κυνουρίας
Χωριά του Πάρνωνα
Βίγλα Αρκαδίας

Η Βίγλα  είναι ορεινό χωριό στην Νότια Κυνουρία της Πελοποννήσου και στα όρια της Περιφερειακής Ενότητας Αρκαδίας  με την Περιφερειακή Ενότητα Λακωνίας. Βρίσκεται στις πλαγιές του Πάρνωνα σε απόσταση 39 χλμ. Ν.-ΝΔ. από το Λεωνίδιο, 60 χλμ. Α.-ΒΑ. από τη Σπάρτη και μόλις 3 χλμ. Ν. (οδηγικά) από το Μαρί. Ως ξεχωριστός οικισμός αναφέρεται επίσημα για πρώτη φορά  το 1981 να απογράφεται στην τότε κοινότητα Μαρίου. Σύμφωνα με το σχέδιο Καλλικράτης μαζί με το Μαρί αποτελούν την τοπική κοινότητα Μαρίου που ανήκει στο Δήμο Νότιας Κυνουρίας και σύμφωνα με την απογραφή του 2011 έχει πληθυσμό 22 κατοίκους.

Παραπομπές 

Χωριά του νομού Αρκαδίας
Δήμος Νότιας Κυνουρίας
Χωριά του Πάρνωνα
Πλατανάκι Αρκαδίας

Το Πλατανάκι είναι ορεινό χωριό στη Νότια Κυνουρία της Πελοποννήσου και την Περιφερειακή Ενότητα Αρκαδίας.

Γεωγραφία-ιστορία 
Το Πλατανάκι βρίσκεται στις πλαγιές του Πάρνωνα σε υψόμετρο 900 μέτρα, βορειοανατολικά της κορυφής Ψάρι (υψομ. 1.839 μ.). Απέχει 32 χιλιόμ. Δ. από το Λεωνίδιο, 105 χλμ. ΝΑ. από την Τρίπολη (μέσω Άστρους) και 58 χλμ. Α.-ΒΑ. από τη Σπάρτη (μέσω Βασάρας). Το χωριό είναι κτισμένο δίπλα σε περιοχή κατάφυτη από έλατα, γνωστή από την αρχαιότητα ως Γλυππία και κατοικείτο από Αχαιούς. Οι κάτοικοί του, οι οποίοι την περίοδο του χειμώνα μετοικούν στο χωριό Βλαχιώτης Λακωνίας, ασχολούνται με τη γεωργία, τη μελισσοκομία και τις οικοδομικές εργασίες. Είναι τόπος καταγωγής του Μακεδονομάχου Καπετάν Φούφα (Ζαχαρίας Παπαδάς).

Αξιοθέατα
Βορειοανατολικά του χωριού, στην κατεύθυνση προς τον Άγιο Βασίλειο, υπάρχουν ερείπια μεσαιωνικού κάστρου και της ερειπωμένης πλέον Μονής Παλαιοπαναγιάς. Στην ίδια ακριβώς τοποθεσία έχουν βρεθεί  θραύσματα αγγείων ενώ στην είσοδο του καθολικού της παλαιάς μονής υπάρχει μέρος αρχαίου αγάλματος.

Αξιοθέατα του χωριού είναι η εκκλησία της Παναγίας (Γενέσιο Θεοτόκου) η οποία "χρονολογείται στον 19ο αι. και είναι μονόχωρος, καμαροσκέπαστος με τρίπλευρη κόγχη ιερού και τοξωτό κωδωνοστάσιο. Στο εσωτερικό του διατηρεί ξυλόγλυπτο τέμπλο με εικόνες καλής τέχνης μεταβυζαντινών χρόνων" καθώς και η πετρόκτιστη τρίκρουνη βρύση του 1889 (ανακαινίσθηκε το 1953) η οποία θεωρείται "αξιόλογη κατασκευή με έντονα αρχιτεκτονικά στοιχεία του νεοκλασικισμού και είναι συνδεδεμένη με τις μνήμες των κατοίκων της περιοχής". Και τα δύο έχουν κηρυχθεί ιστορικά διατηρητέα μνημεία.

Διοικητικά
Ως οικισμός αναφέρεται επίσημα, μετά την απελευθέρωση, το 1835 να προσαρτάται στον τότε δήμο Γλυπίας. Το 1912 με το ΦΕΚ 252Α - 24/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελούν την τοπική κοινότητα Πλατανακίου που ανήκει στο Δήμο Νότιας Κυνουρίας και σύμφωνα με την απογραφή του 2011 έχει πληθυσμό 72 κατοίκους.

Εξωτερικοί σύνδεσμοι 
 Κάστρο Γλυππίας ή Πύργος Παλαιοπαναγιάς από τον ιστότοπο Καστρολόγος
 Βρύση στο Πλατανάκι Κυνουρίας από τον ιστότοπο Οδυσσεύς του Υπουργείο Πολιτισμού και Αθλητισμού

Παραπομπές

Χωριά του νομού Αρκαδίας
Δήμος Νότιας Κυνουρίας
Χωριά του Πάρνωνα